**ПРОФЕСИОНАЛНА ГИМНАЗИЯ по СЕЛСКО СТОПАНСТВО гр.КУКЛЕН**

 **ул. ”Александър Стамболийски” № 46, тел. 03115 24-21 /24-14/ 25-23**

**e-mail : 1601102@edu.mon.bg**

**============================================================**

Утвърдил:

Тинка Чифчиева

Директор на ПГСС- Куклен

# ПЛАН

**за работа на Ученическия съвет**

**за учебната 2024/ 2025 година**

**Председател: Гина Емилова**

**Членове: 1. Васил Ангов**

 **2. Никола Ангов**

 **3. Петра Кирева**

 **4. Йордан Кирков**

 Настоящият план е приет на Педагогически съвет,

Протокол № 1/ 18. 09. 2024 г. и утвърден със Заповед № РД – 06 РД-06 6349-26 /20. 09. 2024 г.

## НЕОБХОДИМОСТ ОТ УЧЕНИЧЕСКО САМОУПРАВЛЕНИЕ

Училището е мястото, където учениците трябва да развиват и усъвършенстват базови умения и качества, благодарение на които да живеят по-успешен, независим и отговорен за обкръжаващата ги среда живот. Училището трябва да отключва у тях желание за самоинициативност, гражданска активност и мнение, социална отговорност, дисциплина, самокритичност, увереност, креативно мислене, екипна работа, лидерство, аналитично мислене и насочено мислене за разрешаване на проблеми.

Всички тези неща могат да се постигнат чрез създаването на Ученически съвет, където учениците да се почувстват отговорни и значими за средата около тях и да могат да променят и осъвременят неща, които да направят живота им по-добър и успешен.

## ОБЩИ ПОЛОЖЕНИЯ

1. Ученическият съвет /УС/ е орган на ученическо самоуправление, който дава възможност на учениците да участват активно в процеса на вземане на решения, касаещи ученическата общност; събира дейни и мотивирани ученици в единна структура, обединена около идеята за справяне с проблемите на училищно ниво и организирането на инициативи от всякакво естество.
2. Изграждането на УС е отговор на потребностите от обмен на опит, мнения и решения на проблеми от различен обществен характер; от хуманизиране и демократизиране на взаимоотношенията в училище. Тъй като през годините образователната система се структурира, модернизира и оптимизира, това неминуемо води и до необходимост за поддържане на нейната идентичност във времето. Това се осъществява включително и чрез засилване ролята на УС, което допринася за превръщането на ученика в автономна, стабилна и ценена от обществото личност.
3. УС приема за свои принципи на действие демократичността, толерантността,

инициативността и отговорността.

## ЦЕЛИ НА УЧЕНИЧЕСКИЯ СЪВЕТ

1. Да обединява и представлява учениците от училището.
2. Да мотивира и обединява връстниците си за определени каузи.
3. Да дава гласност на проблемите на учениците.
4. Да защитава правата и интересите на учениците.
5. Оптимизиране комуникацията с различни институции и организации.
6. Да стимулира ангажираността на учениците за включването им в общоучилищния живот.
7. Да съдейства за изграждането на активна позиция към явления и процеси в училищната общността.
8. Да участва активно в дейности, насочени към личностното развитие на учениците и поемане на отговорност.
9. Да осъществява приемственост между поколенията и да съхранява и издига националната духовност.
10. Да насърчава инициативност, отговорност, солидарност, социална чувствителност и критичност у учениците.

11. Да създава позитивна образователна, културна и социална среда за диалог между учениците в зависимост от тяхната възраст и компетентности.

12. Да изгражда и поддържа позитивен психологически климат и възможности за избори, свързани със здравето, екологията, гражданското участие, междукултурната толерантност, взаимното разбиране, зачитане и уважение.

## СТРУКТУРА

УС се състои от председател и четирима членове

УС провежда своите заседания един път месечно – всеки последен петък от месеца в кабинета на образователния медиатор. При необходимост се свиква своевременно от Председателя на Съвета.

Дейността на УС подпомага и ръководи образователния медиатор.

**ДЕЙНОСТИ**

## 1. Организационни дейности

* Подбор на отговорниците по класове, отговарящи на следните критерии:
* Авторитет пред учениците и учителите.
* Лидерски качества и креативност.
* Способност и отговорност да разбира и защитава интересите на съучениците си пред административното ръководство /учителите/ и ученическата общност.
* Готовност да поема отговорност и защитава общото мнение на съучениците си, дори то да противоречи на неговото собствено.
* Умение да установява и поддържа контакти с ученици и учители и съпричастие към училищния живот.
* Умения да изразяват и защитават общото мнение, дори и то да е в противоречие с личното им мнение.

**2. Обект на дейност:**

1. Организирането на училищния живот в неговите делнични и празнични дни;
2. Организиране на извънкласни и извънучилищни прояви;
3. Възпитаване на учениците в патриотичен дух и добродетели;
4. Предоставяне възможности на учениците да изразяват своите позиции по въпроси, свързани с управлението и развитието на училището; както и по предложения за номиниране на Ученик на годината;
5. Изграждане на умения за организиране и активно участие в различни форми на ученическо самоуправление

**3.Постоянни:**

1. Създаване на звена за поддържане на реда и дисциплината в училище.
2. Обявяване на акция за събиране на пластмасови капачки
3. Обучение по метода „връстници обучават връстници“ по значими социални теми

 **4. Календарни дейности:**

## м. септември

1. Първо заседание на УС и избор на ръководство

- Приемане на план за дейността на УС през учебната 2024/ 2025 г.

##  м. октомври

**01. 11. –** Отбелязване на Деня на народните будители във всеки клас – урок в Часа на класа, рисунки или презентация

## м. ноември

 Занимания с партньорите на училището от Младежки център- Пловдив

## м. декември

1. Занимания с партньорите на училището от Младежки център- Пловдив
2. Организиране на училищно коледено тържество.

## м. Януари

## Обявяване на класа на първо място по успех за първия учебен срок

## м. Февруари

1. **19. 02.** - Отбелязване на годишнината от обесването на Васил Левски с фотоси по класните стаи.
2. **26.02.** ,,Ден на розовата фланелка‘‘- изготвяне презентации с цел превенция и интервенция на агресията.

## м. Март

1. **28.02.** Изработване на мартеници или рисунки за Баба Марта
2. **28.02.** Отбелязване на Националния празник - Изработване на табла по класове.

## м. Април

1. **22. 04.** – Денят на Земята: В срок от 18.04 до 21.04. - изложба на творби от отпадъчни материали и Пролетно почистване на училищния двор.

## м. Май

1. **11.05**. – Тържествено отбелязване на празника на Светите братя Кирил и Методий.
2. **25.05.** - Номиниране за „Ученик на годината”

## м. Юни

1. **01.01.** - Отбелязване на Деня на детето
2. Отбелязване Деня на Христо Ботев
3. Номиниране за „Ученик на годината“